<classify> Kijana huyo anayeishi Kiluvya alisema pamoja na kufanya kazi hiyo kwa muda mrefu lakini sasa ameanza kuona mafanikio makubwa katika kazi yake kutokana na kujengewa mabanda ya kisasa ya kufugia kuku wake na Mfuko wa Airtel FURSA.Alisema mabanda ya kisasa aliyojengewa na Mfuko wa Airtel FURSA pamoja na kupatiwa msaada wa kuku, maisha yake yamebadilika kwani sasa amejiajiri katika kazi hiyo na kumuwezesha kusaidia familia na kuuomba mfuko huo kuendelea kuwasaidia vijana wengine hapa nchini.Kijana huyo alitoa kauli hiyo alipotembelewa hapo jana na Meneja Uhusiano wa Airtel Jackson Mmbando akiwa na timu yake. Naye meneja huyo alisema mpango wao wa Airtel FURSA umefurahishwa na jitihada za kijana huyo ambapo wamemtembelea bila kumpa taarifa lakini wamebaini kuwa msaada waliompatia umeweza kuyabadilisha maisha yake kutokana na kuwa makini na kazi yake.Mmbando aliongeza kwa kusema, mpango wa kuwasaidia vijana wenye umri kati ya miaka 18-24 uitwao Airtel FURSA umeanzishwa na mtandao wa simu za mkononi wa Airtel ili kuwasaidia vijana wa Tanzania wenye ndoto zao ili kuweza kuzitimiza ndoto zao kwa kuwawezesha kwa kuwapatia elimu ya biashara na nyenzo za kufanyia kazi.Vijana wengi wana ndoto za kujiletea maendeleo lakini wanashindwa kutimiza ndoto zao kutokana na kukosa elimu sahihi na kutokuwa na mitaji ambayo ingewawezesha kujiunga kwenye miradi ya ujasiriamali. Na hapa tumeona manufaa ya mradi huu, Alisema Mbando. Ofisa  <topic>: UCHUMI 